Document ID: 32009R0202

32009R0202
L 071/8
SLUŽBENI LIST EUROPSKE UNIJE
UREDBA KOMISIJE (EZ) br. 202/2009
od 16. ožujka 2009.
o izmjeni Uredbe (EZ) br. 600/2005 u vezi s korištenjem pripravka Bacillus licheniformis DSM 5749 i Bacillus subtilis DSM 5750 u krmnim smjesama koje sadrže lasalocid natrij
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje koji se koriste u hranidbi životinja (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 utvrđuje se odobravanje dodataka hrani za životinje koji se koriste u hranidbi životinja te osnova i postupak takvog odobravanja.
(2)
Pripravak Bacillus licheniformis DSM 5749 i Bacillus subtilis DSM 5750, koji pripada skupini „mikroorganizmi”, odobren je bez vremenskog ograničenja u skladu s Direktivom Vijeća 70/524/EEZ (2) kao dodatak hrani za krmače Uredbom Komisije (EZ) br. 1453/2004 (3), za pure za tov i telad do tri mjeseca starosti Uredbom Komisije (EZ) br. 600/2005 (4), koja je izmijenjena Uredbom (EZ) br. 2028/2006 (5), te za svinje za tov i prasad Uredbom Komisije (EZ) br. 2148/2004 (6). Taj je dodatak hrani za životinje zatim uvršten u Registar Zajednice dodataka hrani za životinje kao postojeći proizvod u skladu s člankom 10. Uredbe (EZ) br. 1831/2003.
(3)
U skladu s člankom 7. Uredbe (EZ) br. 1831/2003 podnesen je zahtjev za izmjenu odobrenja za taj pripravak kako bi se omogućilo njegovo korištenje u hrani za životinje koja sadrži kokcidiostatik lasalocid natrij za pure za tov. Tom su zahtjevu priloženi podaci i dokumenti propisani člankom 7. stavkom 3. te Uredbe.
(4)
Europska agencija za sigurnost hrane u svojemu je mišljenju od 22. listopada 2008. utvrdila kompatibilnost dodatka Bacillus licheniformis DSM 5749 i Bacillus subtilis DSM 5750 s lasalocid natrijem (7).
(5)
Uvjeti određeni člankom 5. Uredbe (EZ) br. 1831/2003 su ispunjeni.
(6)
Uredbu (EZ) br. 600/2005 treba stoga sukladno tomu izmijeniti.
(7)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog III. Uredbi (EZ) br. 600/2005 izmjenjuje se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. ožujka 2009.

Labels: 0
17
16
6